ابننا الصغير راح لأمه في يوم وهي بتطبخ العشا، وإداها ورقة مكتوب عليها كلام. والورقة كانت مكتوب فيها كده:
مقابل قص النجيلة في الجنينة 5.00$
مقابل تنضيف أوضتي الأسبوع ده 1.00$
مقابل الروحة للمحل عشانك 0.50$
مقابل مراقبة أخويا الصغير وانتي رايحة تتسوقي 2.25$
مقابل رمي الزبالة 1.00$
مقابل جيب شهادة حلوة 5.00$
المجموع المطلوب: 14.75$
بعد ما قرت الورقة، فكرت شوية. وبعدين مسكت القلم، وقلبت الورقة وكتبت:
مقابل التسعة شهور اللي شيلتك فيهم وانت جوايا - ببلاش
مقابل الليالي والأيام اللي قلقت عليك فيهم - ببلاش
مقابل اللعب والهدوم والأكل - ببلاش
مقابل كل الحب اللي إديتهولك - ببلاش
وبعدين ابننا والدموع في عينيه بص لأمه وقال: "ماما، أنا بحبك". ومسك القلم وكتب: "تم الدفع بالكامل".
الولد إدى الورقة لأمه في الـ___ في يوم.
مطبخ محل أوضة جنينة